Sir Lowryspas in Helderberg Platteland, City of Cape Town Platteland, Wes-Kaap
Geskep: Dinsdag 11 Oktober 2011 ; Laas opgedateer: Donderdag 20 September 2018 Verlief en verlore – nie net op ‘Binnelanders’ | Netwerk24
Verlief en verlore – nie net op ‘Binnelanders’
Deur Charlea Sieberhagen 13 Februarie 2016 09:20
Ruan Wessels en Marijke Bezuidenhout soos hulle in Binnelanders te sien is as Morné en Liezl. Foto: Vernondo Boshoff Photography
Weeksaande om 19:30 vertolk hulle die rolle van Liezl en Morné – twee verliefde tieners in die kykNET-sepie Binnelanders wat so tussendeur hul wiskundehuiswerk verlief geraak het.
Maar die liefde blom ook in die regte lewe tussen Ruan Wessels en Marijke Bezuidenhout en Sondag vier hulle hul eerste Valentynsdag saam.
“Ons het op die Binnelanders-stel ontmoet, maar meer van die stel af verlief geraak,” verduidelik Ruan, wat verlede jaar in matriek was.
Marijke sê ook dit was die tyd wat hulle tussen die verskillende tonele deurgebring het, wat toegelaat het dat hulle mekaar beter kon leer ken.
“So, ons het eintlik eers beste vriende geraak,” sê Marijke (21). Hulle het “tussen September en Oktober” verlede jaar begin uitgaan.
Ruan meen hy het dadelik gedink Marijke is ’n baie mooi vrou toe hulle albei in die sepie begin toneelspeel het.
“Maar dit was baie onverwags. Ons het maar saam begin kuier,” sê hy.
Ruan en Marijke is dit eens dat hulle hulself op stel professioneel gedra en dat min dinge tussen hulle verander het sedert hulle amptelik ’n paartjie is.
“Jy sal dit nie glo nie, maar die soentonele het meer awkward begin raak vandat ons uitgaan,” sê Ruan.
“Voordat ons begin uitgaan het, het ons uitgesien na ’n soentoneel. Nou haat ons dit. Want nou weet ons almal weet ons is saam.
“Nou doen ons dit maar net, en as hulle sê cut, dan lag ons maar net,” sê Ruan.
Marijke meen ook voorheen was die soentonele net deel van hul werk.
“En toe het ons vriende en familie geweet dit is net ons werk. Maar nou is dit soos, oh wow! Almal sien ons is regtig saam,” sê Marijke laggend.
Volgens Marijke, wat ook deeltyds studeer, is dit nie vreemd om saam te werk én uit te gaan nie.
“Dit is nou net ’n ekstra rede om mekaar elke dag te sien.”
En met Valentynsdag om die draai?
“Ek beplan iets spesiaal. Ek kan nie wag nie. Ek gaan haar verras,” sê Ruan.
“Hy is net die perfekste en die oulikste en het net gesê ek moet gereed wees en oor niks worry nie. Ek is absoluut mal oor verrassings,” sê Marijke.
KYK: Bouwer Bosch en Binnelanders se Ivanka trou!
Binnelanders: Kyk hoe lyk Mia se hare, kla kykers
Kyk: Só vier Binnelanders tien jaar op die kassie
Binnelanders-poets bevoordeel Teaterbystandsfonds